**Informácia pre žiadateľa**

Obec Veľký Grob poskytuje dotácie z rozpočtu obce na základe zákona č. 583/2004 Z. z. o rozpočtových pravidlách územnej samosprávy v znení neskorších predpisov a Všeobecne záväzného nariadenia o podmienkach poskytovania dotácií z rozpočtu obce Veľký Grob č. 3/2012.

O dotáciu z rozpočtu obce Veľký Grob môže požiadať právnická osoba a fyzická osoba – podnikateľ, ktorá má sídlo alebo trvalý pobyt na území obce Veľký Grob alebo ktorá pôsobí, vykonáva činnosť na území obce Veľký Grob, alebo poskytuje služby obyvateľom obce Veľký Grob, a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.

Na poskytnutie dotácie nie je právny nárok.

**Povinné prílohy k žiadosti:**

* **Rozpočet a zdroje financovania** (Príloha č. 1)
* **Čestné vyhlásenie žiadateľa, že má vysporiadané všetky záväzky voči obci Veľký Grob** (Príloha č.2)
* Kópia dokladu o právnej subjektivite žiadateľa (napr. rozhodnutie o zápise do príslušného registra, resp. výpis z príslušného registra; fyzické osoby – podnikatelia predkladajú živnostenské alebo iné oprávnenie na podnikanie) – LEN V PRÍPADE 1. KRÁT PODANEJ ŽIADOSTI, pri opakovanej žiadosti sa NEVYŽADUJE
* Stanovy, resp. štatút žiadateľa, ak ide o právnickú osobu – nepodnikateľa - LEN V PRÍPADE 1. KRÁT PODANEJ ŽIADOSTI, pri opakovanej žiadosti sa NEVYŽADUJE
* Doklad o pridelení IČO - LEN V PRÍPADE 1. KRÁT PODANEJ ŽIADOSTI, pri opakovanej žiadosti sa NEVYŽADUJE